Charlz Marsh
Otniel Charlz Marsh (1831-yil 29-oktyabr — 1899-yil 18-mart) Yel kollejining paleontologiya bo‘yicha amerikalik professori va AQSh Milliy Fanlar akademiyasining prezidenti bo‘lgan. U paleontologiya sohasidagi eng nufuzli olimlardan biri edi. Uning merosi orasida o‘nlab yangi turlarni kashf etish yoki tasvirlash hamda qushlarning kelib chiqishi haqidagi nazariyalar mavjud. Kamtarona oilada tug‘ilgan Marsh boy amakisining saxiyligi tufayli oliy ma’lumot olishga muvaffaq bo‘ldi. 1860-yilda Yel kollejini tugatgandan so‘ng, u anatomiya, mineralogiya va geologiyani o‘rganib, dunyo bo‘ylab sayohat qildi. Qaytib kelgach,o'zi o'qigan kollej Yelda o‘qituvchi lavozimini oldi. 1870-yildan 1890-yilgacha u Suyak urushlari deb nomlanuvchi G‘arbiy Amerikaning shiddatli ekspeditsiyalari davrida raqib paleontolog Edward Drinker Cope bilan raqobatlashdi. Marshning eng katta merosi mezozoy sudralib yuruvchilari, bo‘r qushlari, mezozoy va uchlamchi sutemizuvchilar to‘plami bo‘lib, ular hozirda Yelning Tabiiy tarix muzeyi va Smitson instituti kolleksiyalarining asosini tashkil qiladi. Marshni "XIX asrning ajoyib paleontologi va Amerika darvinizmning eng buyuk tarafdori" deb atashgan.